
KNJIŽEVNI SPOMENICI HRVATSKOG SREDNJOVJEKOVLJA 


VEZANI ZA OTOK PAŠMAN 
NIKICA KOLUMBIĆ UDK: 886.2.09:003.349.1:091 
Zadar 


Pašmanski brevijar i Tkonski zbornik jesu dva najvrednija glagoljska rukopisa 
vezana za otok Pašman. Doduše, oni za taj otok nisu vezani svojim postanjem. Cini se, 
naime, da je brevijar morao nastati glavnim dijelom u XIV. stoljeću i to negdje na ča- 
kavsko-ikavskom sjevernodalmatinskom području, nalazeći se već u XVI. stoljeću kod 
jednog žakna iz Račiva (između Zadra i Vrane), ali je kasnije došao u ruke pašmanskih 
župnika. Tkonski zbornik pak nastao je početkom XVI. st. negdje na podru- 
čju Bernardina Frankopana, ali se već od XVI. st. nalazio u benediktinskom samosta- 
nu u Tkonu. + 

Sasvim je prirodno što su se ta dva rijetka i vrijedna spomenika našla u pašman- 
skoj sredini, jer se i tu glagoljica gajila od davnina, pa ih je ta sredina, prihvaćajući ih 
iz praktičnih razloga, ujedno i sačuvala do današnjih dana. Oba se spomenika ču- 
vaju u Arhivu JAZU u Zagrebu. 

Vrijednost ovih dvaju rukopisa nije samo kulturnopovijesna, jer se u njima nalaze 
i neki tekstovi hrvatske umjetničke književnosti. Uz crkveno štivo iz XIV. st. Pašman- 
ski brevijer ima i zanimljive suvremene zapise iz XV. st. Tkonski zbornik pun je 
tekstova raznolika sadržaja, koji su nastali u raznim vremenima i raznim krajevima 
prije početka XVI. st. U njemu se nalaze mnogi umjetnički tekstovi srednjega vijeka, 
među njima apokrifi, moraliteti, legende, pjesme i dva prikazanja, sve tekstovi bez ko- 
jih bi fond hrvatskoga književnog srednjovjekovlja ostao danas vidljivo osiromašen. 

Oba su spomenika bila često predmet znastvenih istraživanja, a mnogi su njihovi 
tekstovi do danas i po nekoliko puta objavljeni, ali danas bi oba rukopisa zavrijedila i 
cjelovita kritička izdanja. 


== 


. Sigurno i neće biti slučajno da su gotovo svi važniji književni spome- 
nici iz najstarijeg razdoblja, vezani za otok Pašman, nastali u takozvanoj 
glagoljaškoj kulturnoj sferi, jer se glagoljica na tom otoku spominje već 
od davnina, a glagoljanje je poznato i do u najnovija vremena. 


jednosti, da potakne sustavnija i svestranija istraživanja kulturnih vrijed- 
nosti otoka Pašmana, posebno spomenika pismenosti i književnosti toga 


kraja. Ograničit ćemo se, dakle, na prikaz nekoliko srednjovjekovnih tek- 

Namjena je ovog rada, u kojem će se istaći samo neke značajnije wti=. <. 


stova kojima je osobitost u tome što su nastali ili su se našli u pašmanskoj 
sredini. 

Osim Regule Sv. Benedikta, jedinstvenog i jednog od najstarijih glago- 
ljicom pisanih tekstova te vrste u hrvatskoj srednjovjekovnoj kulturi, tu su 
i dva također glagoljička spomenika koja imaju posebnu vrijednost 
za povijest hrvatske srednjovjekovne književnosti — Pašmanski brevijar i 
. Tkonski zbornik. Novija istraživanja hrvatskoga kulturnog života tog raz- 

doblja te noviji rezultati u proučavanju glagoljice (npr. radovi V. Cvita- 
novića i V. Štefanića)! i glagoljaškog pjevanja (rad J. Bezića)? kao i neke 
druge obimne monografije (ona o benediktincima u Hrvatskoj I. Ostojića 
te zbornici Povijest Vrane i Zadarsko otočje),3 omogućuju nam da sve- 
stranije i suvremenije osvijetlimo i vrednujemo navedene pisane spomeni- 
ke, koji su, doduše, u znanosti bili već i ranije poznati, a djelomice i obra- 
đeni. 

Primjena suvremenijih znanstvenih pristupa, posebno lingvostilističke 
obrade, dopušta nam da upravo u najstarijim spomenicima, koji su ranije 
bili ocjenjivani uglavnom kao kulturnopovijesna i filološka vrijednost, 
zapazimo i neke druge osobitosti i vrednote. posebice estetske. to jest 
poetske, pa se time povećava i vrijednost glagoljicom pisanih tekstova koji 
se vezuju za pašmansku sredinu. Polazeći od takvih suvremenih os- 
vjetljenja u novije vrijeme izbila je tako na vidjelo dosada nepoznata ljepo- 
ta i poetska funkcionalnost izraza u jednom na prvi pogled običnom i štu- 
rom crkvenopovijesnom spomeniku kao što je Regula Sv. Bene- 

dikta. 
Rezultati novijih istraživanja, koja nas stalno bogate novim činjenica- 
ma i podacima; pa nam tako sve više ističu vrijednosti duhovne i materi- 
jalne kulture otoka Pašmana, uvjeravaju nas kako je vezanost spome- i 
nutih vrijednih glagoljskih rukopisa za taj otok prirodna i razumljiva. Cr- ; 
kvena i kulturna djelatnost benediktinaca već od XII stoljeća, zatim aktiv- 
nost franjevaca s tradicijom većeg vremenskog raspona morala je u toj 
“ sredini uroditi stanovitim duhovnim plodovima. Na otoku koji nije imao š 
razvijenih gradskih sredina, bez starosjedilačkog romanskog stanovništva, 2 
nego se sve sastojalo od čistog hrvatskog etničkog elementa, glago- 
ljica je predstavljala izravan način komuniciranja u vjerskom i svjetovnom ; 
životu širih slojeva. Ona je vrlo rano dobila svoju primjenu i u svakodnev- X 
nom praktičnom životu, što se vidi po epigrafskim ostacima saču- 3 


ID. VV. Cvitanović, »Popis glagoljskih kodeksa u zadarskoj biskupiji«, Starine JAZU, 
42, Zagreb 1949, str. 349- 370; 
V. Štefanić, Glagoljski rukopisi Jugoslavenske akademije, 1, Zagreb 1969; II, Za- 


greb 1970. 

2). Bezić, Razvoj glagoljaškog pjevanja na zadarskom području, Zadar 1973. 

31. Ostojić, Benediktinci u Hrvatskoj, sv. II, Zagreb 1964, sv. III, Zagreb 1965; Povi-. 
jest Vrane, Zadar 1971; Zadarsko otočje, Zadar 1974. 

vanim od XV stoljeća te po brojnim glagoljskim matičnim i drugim 
knjigama,“ madrikulama bratovština i knjigama godova, koje su u upotrebi 
na Pašmanu od XVI stoljeća, zajamčene u mjestima Ždrelac, Banj, Do- 
bropoljana, Neviđane, Pašman i Tkon.? 


Boravak i djelovanje svećenika i redovnika glagoljaša, koje se u doku- 2 


mentima crkvenih vizitatora spominje kroz stoljeća$, iako je pašmanska 
opatija kao jača crkvena institucija na otoku doživljavala teške udarce, 
posebno za rata s Mlečanima u XIV stoljeću,7 morali su u stanovitoj mjeri 
utjecati na duhovni i kulturni kontinuitet, koji su njegovali ne tako brojni 
ali uporni glagoljaši, dugo vremena i jedini pismeni ljudi na otoku. 
Upravo ta upornost, koja je karakteristična za predstavnike te kulturne 
sfere u svim našim krajevima, od najranijih vremena, očitovala se i na tom 
otoku, posebno u sudbonosnim i teškim danima. Tako na primjer kad 
su sredinom XIV stoljeća Mlečani razrušili i opustošili pašmansku 
opatiju, prorijeđena samostanska braća napravila su novi glagoljski prije- 
pis svoje Regule, ističući time još jednom svoje nastojanje da se potvrde 
tekstom na svom materinskom jeziku, na kojem najbolje mogu izraziti i 
svoju povezanost sa širokim slojevima i svoju narodnu individualnost. 


Kad bismo je shvaćali samo kao kulturnopovijesni spomenik, paš- 
manska Regula Sv. Benedikta imala bi istaknutu vrijednost. Prema opisu 
V: Štefanića taj je rukopis »jedini sačuvani glagoljski primjerak Regule 
Sv. Benedikta, iako je kod nas bilo dosta benediktinaca glagoljaša. Matica 
Regule prevedena j je davno.s latinskog predloška, a naš primjerak predsta- 
vlja jedan već relativno mlad prijepis«. Ali »naš tekst se razlikuje od 
poznatih latinskih redakcija po tome što sadržava ne samo sam tekst Re- 
gule, nego i dva redovnička ritualna priloga — o kapitulu 1 i o primanju u 
red«. Tu je još i kalendar- nekrolog. »Kodeks je bio pisan za Ro- 
govsku opatiju koja je sačuvala to svoje ime i nakon preseljenja g. 1129. s 
kopna, kraj Biograda na moru, u Tkon na otoku Pašmanu uz crkvu sv. 
: Kuzme. i Damjana«. 2 Činjenica da je kodeks pisan na pergamentu govori 
o njegovoj većoj starini. Štefanić ga po pismu smješta u drugu polovicu 
XIV stoljeća, što se potvrđuje i spominjanjem opata Fridrika Jurjevića u 
nekrologu, a koji je živio upravo u to vrijeme. 1. Ostojić misli da je Regu- 
la nastala po naredbi Petra Zadranina koji je bio pašmanski opat 
1364-1379.10 Da je kodeks bio pisan baš za Rogovsku opatiju dokazuje i 
zapis u kojem se propisuje da novak u svojoj molbi daje obećanje i 


4 D. V. Cvitanović, op. cil., str. 363-367. 

5 Ibid. z 

6 J. Bezić, op.cit., str. 179. 

7 Ibid., str. 123. 

81 Ostojić, op. ci, 11, str. 227. 

9V. Štefanić, op. cit., 11, str. 85-90, posebno str. 89. 
10 1. Ostojić, (op. cit, II, str. 365) misli da je Regula nastala po naredbi Petra Zadrani- 

na koji je bio opat pašmanski 1364-1379. 

pred »blaženih mučenikB Kuzmi i Domena kih moći sade imaju v vom 
molstiri« (samostanu). 

Međutim, neke stare jezične osobine omogućuju zaključak da je pred- 
ložak pašmanskih benediktinskih regula mogao nastati čak u XII stoljeću, 
pa bi ovaj pisani spomenik, koji je morao nastati u biogradsko- 
pašmanskom kraju, spadao među one hrvatske tekstove koji po svom hr- 

_ vatskom izvoru vuku u najveću starinu. 


lako se radi o tekstu crkveno-pravne prirode, o pravilniku za prima- 

nje u Tedi i za redovnički život, dakle o tekstu koji bi na prvi pogled mogao 
ne 1 filologe, novi ičketološki pristupi otkrivaju u njemu i druge vrijednosti 
— Titerarne i poetske. Ne proizlazi to samo iz puke želje da glagoljaše, o 
kojima je dugo vladalo mišljenje da su pisali za široke neuke slojeve te 
"da ni sami nisu bili dovoljno obrazovani (što se u novije vrijeme, snagom 
novih argumenata, znanstveno osporava)!!, prikažemo u ljepšem svjetlu te 
da u njihovim tekstovima pošto poto pronalazimo ili čak izmišljamo vri- 
jednosti kojih nema. Spomenute osobitosti moguće je dokazati egzaktnim 
lingvostilističkim metodama, iako nam neke karakteristike mogu biti 
shvatljive ako se prisjetimo bitnih obilježja srednjovjekovnog pisanog iska- 
za, bitnih obilježja srednjovjekovnog pisca i zapisivača, njegovih pogleda 
na svijet, na život, njegova shvaćanja ovozemaljskog i 1 božanskog. Srednjo- 
vjekovni je čovjek poimao svijet kao univerzum u kojem se spaja realno s 
irealnim, objektivno sa subjektivnim. Tako on ni regulu, pravilnik o sa- 
mostanskom životu, nije mogao zamisliti samo kao zbir pravnih normi, 
hladnih i dalekih od ljudskog srca, nego naprotiv — shvaćao ih je kao iska- 
ze koji moraju prodrijeti do srca onome kome su upućene. Te je karakteri- 
stike u osnovi imao i latinski izvor/?, ali hrvatski prevoditelj, ili i bolje reći 
“ sastavljač, koji je dodavao čak i neke: posebne dijelove, unio je u čitav tekst 
jedan osebujan. dah topline, postigavši i stanoviti _ ritmički učinak kakva 
nema u latinskom izvorniku. Pri tome nije bez utjecaja bio i val misticiz- 
ma koji je poslije Bernarda od Clairvauxa (1090-1153) osobito zahvatio 

.— pripadnike benediktinskog reda. 


Koristeći se zapažanjima koja su već drugi iznijeli, dovoljno će kao 
primjer biti ako navedemo početne rečenične cjeline kojima svoj prolog 
braći samostanskoj započinje Sv. Benedikt: 

»Poslušaj, ljubveni sinu, 
zapovidi meštra tvoga, 

i prikloni uho srca tvoga, 
i svit ljubvenago otca 
radostno primi 

i velično svrši.« 


11 Vidi na primjer radnju E. Hercigonje »Društveni i gospodarski- okviri hrvatskog gla- 


.goljaštva od /2. do polovice /6. stoljeća«. Croatica, god. 2, sv. 2, Zagreb 1971, str. 7-100. 


121. Ostojić objavio je usporedo hrvatski i latinski tekst Regule (op. cit., III, str. 
369-427), a zatim kao prilog fotoreprodukciju glagoljskog rukopisa. 

Latinskom »Ausculta, o fili,...« (»poslušaj sine«) naš je prevoditelj do- 
dao pridjev »ljubveni« i tako novim iskazom »Poslušaj, ljubveni sine,...« 
već na početku unio ton kakav nema latinski predložak. A takvih za- 
hvata ima 1 više. Osim toga, u hrvatskom tekstu, kako ističe E. Hercigonja, 
»posebno su zanimljivi i značajni pokušaji da se u karakterističnim sred- 
njovjekovnim sklopovima dugih retoričkih nabrajanja izvrši određena 
prozodijska organizacija teksta, oblikuju ritmičke strukturne cjeline«,/* što 
se na spomenutom primjeru ostvaruje istim sintaktičkim sklopovima na 
kraju prve četiri cjeline: ljubveni sinu, meštra tvoga, srca tvo- 
ga, ljubvenago otca (gdje poredak pridjeva u odnosu na imenicu daje rit- 
mičku konstrukciju ABBA) i na kraju ostale dvije cjeline: primi, svrši (gdje 
poredak glagola u odnosu na prilog daje dvije istovjetne ritamske 
konstrukcije: AA). 

Ovakav emotivan odnos našeg sastavljača prema onome kome je tekst 
namijenjen, posebno s obzirom na njegovu neliturgijsku uporabu i priro- 
du, pri čemu je i mogao biti tako slobodan u izboru riječi, rezultirao j je i 
svojevrsnim ponarođivanjem teksta. To je postignuto unošenjem većeg 
broja morfoloških i jezičnih osobina jezika i govora širih slojeva naroda, 
što je tekstu dalo još jednu vrijednosnu dimenziju. Time je naime ovaj go- 
tovo izvoran pašmanski spomenik, uz osobine crkvenopravne i kulturno- 
povijesne proze, dobio i neke literarne odnosno poetske karakteristike. 


U isto doba, krajem XIV st. (neki ga datiraju 1 godinom 1360), nastao 
je negdje u čakavskoj ikavskoj sredini između Zadra i Vrane tzv. Pašman- 
ski brevijar, kako ističe V. Štefanić, »jedan od rijetkih potpunih gla- 
goljskih. kodeksa«'“. Toj je jedan od onih zbornika u kojima se nalaze tek- 
i psalmi, himne i kantici, dakle štivo u kojem dolaze do izražaja osobi- 
tosti višeg, profinjenijeg pa i poetskoga iskaza. 

I V. Štefanić se slaže s mišljenjem da je Pašmanski brevijar vjerojatno 
pisan u franjevačkoj sredini, prema nekim podacima iz kalendara, ali se u 
XVIII st. zajamčeno nalazio kod pašmanskih župnika. A ni to nije 
baš bez ikakva značenja, jer je ta činjenica dokaz da se na Pašmanu dugo 
vrijeme intenzivno njegovala glagoljica, da su je njegovali ljudi s višim 
kulturnim zahtjevima. Posjedovati tako bogato opremljen crkveni priruč- 
nik kao što je Pašmanski brevijar, sa svojih 414 listova, mogla je samo ona 


sredina koja je imala i materijalne m mogućnosti i više duhovne potrebe. | 
Posebno su, kao što je to bila česta pojava kod jednostavnih, otvore- 
E i izravnih glagoljaša, vrijedni u tom spomeniku mnogi suvremeni zapi- 
i, koji su se počeli upisivati od god. 1433. pa dalje. U njemu je ruka 


13 <; Hercigonja, Srednjovjekovna književnost. Povijest hrvatske književnosti, knj. 
2, Zagreb 1975, str. 126-130. 


14 Osla prikaz Pašmanskog brevijara s navedenom literaturom daje V. Štefanić 
(op. cit., I, str. 105-112, navedeni citat na str. 105). : 

jednoga glagoljaša, zabrinuta za sve ono što se zbiva oko njega, oko njego- 
ve braće i njegova zavičaja, unijela jednostavnim ali izravnim načinom i 
živim jezikom malu kroniku iz tih vremena: 

»Na lit božih 143]. tečaše 

Va ime bože i svete Marie amen' kada / um'ri blaženi muž papa Martin" / na /2 dan" mi- 

seca pervara ki / dan" slnce pomrče o vičerni / na drugo lito va toi vrime / pride Isak' vo- 

evoda s? Turci / i porobi Vlahe i Hrvate tu / zimu pozeboše masline / i v'se smokve pše- 

nica pogibe / i ina žita pogiboše malo / kadi sime os'ta i bi do zime / velik' glad na toe 

lito / um'ri ban* Mikula kada pride / Žig'munt' kral ugrski v Rim? / miseca agusta i bi o... 

“na slavnom mesti oca s / voga i bi krunen* papu E / v'eniem' ki beše hiže b / netačke i 

bi učinen car / a tada imeše rat" velik / kral bosanski Sandal / i s bošnami voćše dru.../ 

krala a Tvrka krala lat...«./5 
Nižu se u tom brevijeru i zapisi drugih žakana i župnika iz kra- 

ja oko Biograda, sve s podacima o svojim svakodnevnim brigama, zbog 
čega se 1 u tekst s vremenom sve više uvlačio živi narodni govor, pa bi ti 
dijelovi brevijera, o kojem se inače relativno dosta pisalo još od polovine 
prošlog stoljeća te čiji su dijelovi, osobito biblijski tekstovi, dobrim dijelom 
i obajvljeni, zasluživali posebnu pozornost stručnjaka. 

lako je treći vrijedan glagoljski rukopis — tzv. Tkonski zbornik — ve- 
zan za otok Pašman, po svom postanku najmlađi, jer se dati- 
ra na početak XVI st., on je najzanimljiviji upravo za književnog povjes- 
ničara i proučavaoca hrvatskih srednjovjekovnih tekstova. Prije svega zato 
što taj kodeks sadrži brojna prozna i stihovana pjesnička i dramska te cr- 
kvena i polusvjetovna štiva, iako ima samo 171 list manjega formata.!“ 


Tkonski je zbornik, doduše, pisan u sjevernijim primorskim krajevi- 
ma, vjerojatno ili najkasnije u doba kneza Bernardina Frankopana i to na 
njegovu području. Iako ga nije pisala jedna ruka, on je kao zbornik raz- 
nolikoga štiva morao biti sastavljeh u jednom pisarskom i kulturnom 
ambijentu.'?7 Doba njegova nastajanja omeđuje F. Fancev od godine 1492. 
(kad se u jednom tekstu spominje ta godina) do 1529, posljednje godine 
vladanja kneza Bernardina (čije se ime spominje u tekstu pjesme »Tri Ma- 
rije hoćhu«).'* Ali, kako primjećuje V. Štefanić, ipak se taj zbornik već u 
XVI st. našao u benediktinskom samostanu u Tkonu.!? 

Svi tekstovi u Tkonskom zborniku pripadaju hrvatskom srednjovje- 
kovnom književnom fondu, poznati su većim dijelom i iz drugih rukopisa, 
pa se postanak zbornika ne mora povezivati i s postankom većine tek- 
stova u njemu. Ali ni kasniji dolazak zbornika u pašmansku sredinu nije 


15 V. Štefanić, op. cit., st. 109. 

16 Poslije 1. Milčetića (»Hrvatska glagoljska bibliografija«, Starine JAZU, 33, Zagreb 
1911, str. 290-300) te R. Strohala (Hrvatska glagolska knjiga, Zagreb 1915, str. 
156-160) ovaj je rukopis najbolje opisao V. Štefanić (op. cit., Il, 29-35). 

17F. Fancev, »Muka Spasitelja našega i Uskrsnuće Isukrstovo, dva hrvatska prikazanja 
15. vijeka«, Građa za povijest književnosti hrvatske, 14, Zagreb 1939, str. 242-243. 

18 Ibid., str. 243. 

19 V. Štefanić, op. cil, II, str. 35. 

bez vrijednosti, posebno kad se govori o kulturnoj povijesti toga kraja, o 
kulturnoj razini njenih obrazovanih predstavnika. 

Dio tekstova u zborniku poznat je i iz drugih, ranijih ili kasnijih juko- 
pisa, koji su vezani za ostale krajeve zadarskog područja pa se može raču- 
nati da je dio pjesničkih i proznih štiva u zbornik došao upravo iz tog 
područja, ali isto tako da je neke tekstove zadarsko područje upoznalo 
upravo posredstvom Tkonskog zbornika. tako prijelaz kodeksa iz sjeverni- 
jih krajeva na Pašman predstavlja zapravo jedno kružno putovanje tek- 
stova, što je u tim statim vremenima bio uobičajeni način razmjene kul- 
turnih dobara. 


Daleko bi nas odvelo i samo nabrajanje vrijednih srednjovjekovnih sa- 
stava u Tkonskom zborniku, a da i ne govorimo o njihovim literarno- 
-umjetničkim i književno-povijesnim osobitostima. Za ovu priliku dovolj- 
no će biti da se s nekoliko podataka predoči bogatstvo raznolikoga pro- 
znog, pjesničkog i dramskog štiva (kojega je vrijednost u znanosti u većini 
već istaknuta) koje sadrži ovaj kodeks. S 

Već od prvog lista započinje, ovdje krnje, crkveno prikazanje »Uskrs- 
nuće Isukrstovo«, koje ima oko 700 osmeraca (oko 350 osmeračkih dvo- 
stihova), a predstavlja prvu, to jest najraniju poznatu verziju ove hrvatske 
srednjovjekovne drame. Za njim se niže pet pjesama koje pripadaju hrvat- 
skom srednjovjekovnom pjesničkom fondu, a od kojih su neke po izrazi- 
tim ikavskim jezičnim osobinama morale, barem u tako sačuvanoj verziji, 
nastati u krajevima južnijim od Bernardinova područja. Takva je na pri- 
mjer pjesma s početnim stihom »Spasi, Marije, tvoih vernih«, koja je za 
razliku od ostalih, zanimljiva i po tome što uz religiozne osjećaje u njoj 1z- 
bijaju i izrazi svakodnevnog vapaja toga vremena, nesigurnog zbog sve češ- 
ćih turskih upada u naše krajeve. Pjesma je nastala u povodu neke jače 
provale Turaka, može biti kao odjek Krbavske bitke 1493, jer se uz nabra- 
janje svih mogućih muka koje narod trpi izričito spominju Turci: 

Smrt cić srdbe sinka tvoga 
luči draga od miloga, 
smrt prenagla vsud vojuje, 
nikogare ne miluje. 

Jur v sirotstvi dica cvile 
cić žestoke turske sile. 

Izlazeći iz okvira čiste religioznosti, ova je fjesma u svoje doba mo- 
rala biti popularna (sačuvani su njeni stihovi i u jednom drugom rukopisu 
iz toga vremena, a vidljive njene odjeke nalazimo u nekim stihovima Ma- 
rulićeve »Molitve suprotiva Turkom«, koja je vjerojatno i inspirirana 
ovom srednjovjekovnom anonimnom pjesmom. Međutim, Marulić je os- 
meračke dvostihove anonimca pretočio u tečne dvanaesteračke parove, s 
bogatijim izrazom i s određenim individualnim osobitostima. Tako je pre- 
ma anonimnim stihovima: ' 

Šmrt cić srdbe sinka tvoga 
luči draga od miloga. 
Marulić razvio drugi stih u širu sliku: 
Duleć rasta ljaju od draga miloga, 
tih tamo prodaju, a simo inoga. 

Ili u drugom primjeru, prema anonimnoj pjesmi: 


Mi nimamo va č ufati 

nere va te, božja mati. 
Marulić daje bogatiju cjelinu: 

Ti nas, gospe, hrani pridav sinku tvomu, 

u vas smo ufani, ane u inomu. 20 

Tako nam je Tkonski zbornik sačuvao pjesmu koja može poslužiti 

kao dokaz kako su srednjovjekovni hrvatski stihotvorci dali poetske teme- 
lje na kojima su renesansni pjesnici mogli lakše graditi i usavršavati svoj 
poetski izraz. Već i s tog aspekta ovaj pašmanski pisani spomenik ima ne 


/ malu vrijednost. 


U rukopisu se zatim nižu prozna štiva, među kojima osobitu pozor- 
nost zaslužuju apokrifni tekstovi, kao sastavci u kojima je glagoljaški pre- 


| 
pisivač ili prevoditelj, a ponajviše kao prerađivač i imao mogućnosti za slo- 
čin. Poslije apokrifnog teksta o Isusovoj epistoli Abagaru te o molitvi za 
pričest dolazi j još nekoliko što manjih što većih apokrifnih štiva (apokalip- 
sa o svršetku svijeta, apokrif o Luciferu, priča o smrti Adamovoj, epistola 
o nedjelji, Ctenie ot blaženogo Avrama), zatim tri legende (o Sv. Mihovilu | 
arhanđelu, o Sv. Agapitu i Legenda o knezu) te opet jedna apokrifna priča | 
(o apostolima Mateju i Andreju u zemlji »človekojadac«). Ti su tekstovi 
dijelom poznati i iz drugih rukopisa.?' a nastali su vjerojatno mnogo ranije | 
nego što su uneseni u Tkonski zbornik. Za povijest hrvatske književnosti 
imaju posebnu vrijednost u tome što predstavljaju varijante književnih 
proznih tekstova s manjim ili većim realizacijama umjetničkog jezičnog 
iskaza." 


Osim nekoliko praktičnih tekstova u zborniku se nalazi i poučno 
srednjovjekovno štivo »Cvćt od kr€posti«, u kojem se iznose misli o ljud- 
skim vrlinama, među ostalim: ot lubve, ot veselić, ot žalosti, ot mira, ot 
umilenija, ot prostranosti, ot skarnosti, ot pokazanija, ot hantavosti, ot 
pravdi, ot istini, ot laži, ot moćnosti i od straha. Štivo je vrijedno _ ne 
samo kao literaran tekst, nego i za proučavanje srednjovjekovnog poima- 


nja svijeta i njegova odnosa prema antičkoj: mudrosti. No u tkonskom 


Zborniku, za razliku od ostalih hrvatskih i identičnih (glagoljskih 1 Ćiril- 


skih) te za razliku od talijanskog izvora »Fiore di virtu«, poslije trećega ka- 


pitula —ot lubvi ženske, nalazi se osmeračka pjesma s početnim stihom 


20) O toj podudarnosti vidi u N. Kolumbić, »Jedna hrvatska srednjovjekovna osmeračka 
Molitva protiv Turaka«, Radovi Instituta JAZU u Zadru, sv. 9, str. 379-390, posebno 
na str. 386-387. 

21 Dobar dio tih tekstova objavio je R. Strohal (Stare hrvatske anokrijne priče i legen- 
de, Bjelovar 1917; Čitanka iz književnih djela starih bugarskih, hrvatskih, srpskih i 
slovenačkih u I periodu, Zagreb 1921). 

22 Vidi o tome u monografiji D. Fališevac, Hrvatska srednjovjekovna proza, Zagreb 
1980. 

»Sliši vsaki človik ovo«, umetnuta kao »četrti kapitol«. Sa 62 osmeračka 
dvostiha pjesma je sva uperena protiv žena koje su, prema shvaćanjima 
asketski opredijeljenog autora, krive za grijehe muškaraca 1 koje su uzrok 
svemu zlu na svijetu. Iako je i u ovom zborniku pjesma samo prijepis, ona 
je u hrvatskoj književnosti jedinstvena 1 i po tome što nije poznata ni iz jed- 

* nog drugog rukopisa, a morala je nastati njena prva verzija mnogo ranije, 
u vrijeme borbe protiv celibata. Zanimljiva je i po tome što je unutar ča- 
kavsko-ekavskih proznih tekstova unesena kao posebna cjelina s ča- 
kavsko-ikavskim jezičnim osobinama.“ 


Nisu bez kulturno-povijesne vrijednosti ni tekstovi blagoslova i zakli- 
njanja u zborniku, osobito zbog toga što svjedoče o povezanosti glagoljaša 
s išmenom narodnom predajom. Ali ipak posebno treba istaknuti najo- 
bimniji tekst u ovom rukopisu. To je stihovana crkvena drama, prikaza- 
nje, pisana na preko 50 listova, a koju je F. Fancev pri objavljivanju (god. 
1939, zajedno Ss prikazanjem »Uskrsnuće Isukrstovo«)*““ nazvao »Muka 
Spasitelja našega«. Taj tekst ima 972 osmeračka dvostiha (to jest /944 
osmerca) i u razvitku hrvatskih pasionskih dramskih tekstova zauzima 
izuzetno mjesto. On predstavlja prijelaznu fazu — od jednostavne, pri- 
mitivne drame, kao što je ona u rukopisu Šimuna Klimantovića »z Luku- 
rana sprid Zadra«, iz početka XVI st., ka cikličkom prikazanju, kao što je 
ono glagoljsko, sačuvano u rukopisu iz 1556, a koje je nastalo negdje na 
području Hrvatskog primorja ili Istre. Naime, upoznavanjem teksta 
»Muke« Tkonskoga zbornika znanost je mogla utvrditi još jedan bitan 
stupanj u razvitku hrvatske srednjovjekovne drame pasionskog ciklusa. 1 
taj tekst, kao oni koji su mu prethodili i oni koji su slijedili poslije njega, 
nastao je uvriježenom srednjovjekovnom metodom prerađivanja, umeta- 
nja te dodavanja ili oduzimanja cijelog niza osmeračkih dvostihova, pri 
čemu su, ovisno o stupnju dramske vrste, veći ili manji dijelovi teksta 
bili namijenjeni pojedinim osobama. Takvo prerastanje i takav razvitak 
može se lako zapaziti ako se usporede sami tekstovi.“ Kao podloga dijela 
Tkonskog prikazanja mogao je poslužiti tekst jednostavne, primitivne dra- 
matizacije, kakvu nalazimo u jednom glagoljskom rukopisu iz XV stoljeća 
(Arhiv JAZU, sign. VII, 7/60): 


23 Opširnije o toj pjesmi vidi u N. Kolumbić, »Jedna pjesma protiv žena iz XV st& Rado- 
vi Filozofskog fakulteta u Zadru, god. 3, sv. 3, Zadar 1962, str. 199-217. 

24 F. Fancev, op. cir., tekst prikazanja »Muke« na str. 247-273, a»Uskrsnuća«na str. 
273-284. 

25 Tekst cikličkog prikazanja iz 1556. objavio je M. Valiavac (Crkvena prikazanja sta- 
rohrvatska XVI i XVII vijeka, Stari pisci hrvatski, 20, Zagreb 1893, str. 1-68), a primjedbe 
na njegovo izdanje R. Stroha (Dodaci i ispravci k izdanju Crkvenih prikazanja starih 
hrvatskih XVI i XVII vijeka«, Rad JAZU, 216, Zagreb 1917, str. 218-230). Riječki ulo- 
mak Marijine uloge iz jedne varijante takva prikazanja objavio je V. Šreni imić (»Riječki 
fragmenti. Glagoljica u riječkoj općini«, Zbornik Historijskog instututu JIZU u Zagre- 
bu, 3, 1961, str. 215-288). 

26 Detaljna analiza podudarnosti svih srednjovjekovnih i kasnijih srodnih hrvatskih teksto- 
va nalazi se u N. Kolumbić, Postanak i razvoj hrvatske srednjovjekovne pasionske 
poezije i drame, Zadar /964 (dokt. disertacija u rukopisu). 

Ivan poča govoriti gospoi, ona 
biše na molitvi. 


Č1o tu stoiš, ti gospoe. , 
plačem plači srce tvoe.: 
črno ruko vazmi na se. 
er ti nošu tužne glase 
od dragoga sinka tvoga. 
Isukrsta meštra moga.“ 
Koga sada uhitiše. 
ier ga na smrt osudiše. 
svitlu tvoju zvezdu danicu 
postaviše u tamnicu. 
Oskuboše svetu glavu h 
i takoe slavnu bradu. Š 
britke muke zadivaju. 
a smilen€ ne imaju. 
vele strašno nega muče 
Vsi na n' vapiju tere kulče.. 
E ne vidih i ne slišah 
ženska sina v takih mukah, 
koliko e moćno ranen, 
k zlu obrazu je pripravlen, 
živa ne mnu da ga vidiš 
ni šnim veće progovoriš. 
Zato, gospe, vstani goru, 
k Pilatovu poidi dvoru, 
edas' budeš kako moći 
sinku tvomu još poći. 


Mati boži€ 
O Ivanć, sinko dragi, 
moi bližiko vazda pravi, 


Ki su glasi ke nosiši . 3 
sinka moga gdi praviši, Nai a# 
tvoga meštra ljublenoga, ; X 


pričtela srdčenoga? 
Čim mi sinka potvoriše, 
da ga židove uhitiše, 
muke britke da zadiše 
ter ga tako osudiše? 


Prema jednom od ovakvih tekstova (a bilo je više varijanti, kao na 
primjer dvije koje j je početkom XVI st. ispisao fra Šimun Klimantović) na- 
stao je najprije, s nešto razgranatijom podjelom na uloge, dio teksta onog 
tipa prikazanja kakav nalazimo u Tkonskom zborniku, a zatim dio -raz- 
vijenijeg cikličkog prikazanja, kakav je sačuvan u glagoljskom rukopisu i iz 
1556. Njihova se podudarnost u odnosu na prethodni predložak može pra- 
titi usporedo: 

Tkonski zbornik 


Tu reče Ivan 


Ne stol veće, o gospoe, 
plačem plači srce tvoe, 

črno ruho vazmi na se, 
er ti nošu tužne glase 

od želnoga sinka tvoga, 
Isuhrsta, meštra moga. 


Marija reče Ivanu 


Gdi mi praviš meštra tvoga. 
sinka moga preželnoga? 


Ivan reče 
Nega sada uhitiše 
i na smrt ga osudiše! 


Tu Marija reče 
Sa vsimi e lipo živil 
* prava nigdar ni okrivil; 
.na nikogar ni se tužil, 
vsim je dobrovolno služil, 
da zač mi ga uhitiše, 
čim li mi ga potvoriše? 


Tu Ivan reče 


Sliši gospe, maiko mila, 
ka t' se čini sinku sila: 
židove ga uhitiše. 
zač zavidost v nem imiše.“ 
farisei oni biše 
ki to nad nim učiniše, 
zač ih vele moćno kara 
i grihe im nih otvara. 
Zato nega uhitiše > 
" trna križ ga osudiše. 


Rukopis iz 1556. 


Tu Ivan reci Mariji 


Ne sid veće tu, gospoje, ž 
plačem plači srdce tvoje, 

črno ruho vazmi na se, 
jer ti nošu tužne glase | 

od dragoga sinka tvoga, 
Isukrsta, meštra moga, 

koga sada uhitiše, 


“kako tata povedoše, 


oskuboše svetu glavu 
i takoje milu bradu, 
svitlu zizdu onu danicu 
postaviše ju v tavnicu. 


Tu Marija reci Ivanu 


Gdi mi praviš meštra tvoga 
sinka moga preželnoga? 
Ivan reci Mariji 
Nega sada uhitiše 
i na smrt ga osudiše. 
Sa vsimi je lepo živil, | 
prava nigdar ni okrivil, 
na nikogar ni se tužil, 
vsim je dobrovolno služil. 


Marija reci Ivanu 


Oh da zač ga uhitiše, 
ali čim ga potvoriše? 


Ivan reci Mariji 


Sliši, gospe, majko mila 

kat se sinku čini sila: 
Židove ga uhitiše 

jer zavidost v nem imiše, 
farisei oni biše 

ki to nad riim učiniše, 
zač ih vele moćno kara 

i grihe im nih otvara. 
Zato nćga uhitiše 

ter na križ ga odsudiše. 


Predstavljajući jedan tip razvojnog stupnja hrvatske srednjovjekovne 
drame pasionskoga ciklusa, tekst Tkonskoga zbornika još bolje svjedoči 
o autohtonom, samoniklom putu te srednjovjekovne vrste u hrvatskoj 


književnosti. 


Značajniji pašmanski glagoljski spomenici, o kojima je bila riječ ii 
ovom prilikom, pokazuju kako je srednjovjekovni Pašman, iako nije imao < | 


razvijenijih urbanih sredina, i u svojim skromnim kulturnim ambijentima 
1 oazama njegovao kulturne vrijednosti i razvijao svoj odnos prema 


ća 


njima. Osim Regule Sv. Benedikta, koja je objavljena u cjelini, zavrijedi- 
la bi cjelovita izdanja i ostala dva rukopisa, bez obzira na to što su mnogi 
njihovi tekstovi na raznim mjestima već objavljeni. Kao zbornici proznog 
i stihovanog štiva predstavljaju oni vrijedne cjeline koje bi u tiskanu obli- 
ku (s kritičkom obradom tekstova i suvremenom transkripcijom) mogle 
biti i zanimljiva lektira i pogodna građa za raznolike znanstvene pristupe. 


a Svestranije i sistematičnije proučavanje ostataka usmene narodne 

"predaje, koja se danas sve brže gubi, dala bi vjerojatno poneki odgovor 
na pitanje kakav je odjek ta davna literatura, svojim jezikom i načinom 
iskaza toliko bliska živom govoru širokih slojeva, imala u pašmanskoj 
sredini.?Z Time bi se još jače potvrdila vrijednost i starih pisanih spome- 
nika. " 


Nikica Kolumbić TEXTES LITTERAIRES DU MOYEN AGE CROATE 
CONCERNANT L'ILE DE PAŠMAN 


Rćsumć 


Le brćviaire de Pašman et le Recueil de Tkon sont deux manuserits 
glagolitiques les plus importants lićs a Ile de Pašman par un certain rap- 
port. En fait, ce n'est: pas au niveau de 1' Papparition de ces manuscrits que 
P on peut ćtablir le rapport. Il semble que le breviaire ait dd, en grande 
partie, apparaitre au XIVe sičcle dans la rćgion tchakavo-ikavienne de la 
Dalmatie du Nord, et qu'il se trouvat dčs le XIVe sičcle chez le diac- 
re de Račica (entre Zadar et Vrana). Plus tard, cependant, les curćs de Iile de Pašman 
entrčrent en possession de ce document. Le Recueil de Tkon est apparu au debut du 
XVI sičele dans la rćgion de Bernardin Frankopan, mais un peu plus tard, au XVIe 
sičele toujours, il sest retrouvć dans le couvent des Bćnćdictins a Tkon. 

II est tout a fait naturel que ces deux documents rares et de gran- 
de valeur, aient ćtć trouvćs dans cette rćgion: Pćcriture glagolitique y ćtant fort apprć- 
ciće depuis les temps les plus reculćs, ils y ont trouvć un bon accueil pour des raisons 
tout a fait pratiques, et ont ćtć ainsi conservćs jusqu? a ce jour. Actuellement, ils se tro- 
uvent, tous deux, dans les archives de PAcadćmie Yougoslave des Sciences et des Arts 
(JAZU) a Zagreb. 

Leur valeur n'est pas seulement historico-culturelle, on y trouve ćgalement quel- 
ques textes littćraires en croate et un texte ecclćsiastique du XVIe sičcle. Le breviaire 
de Pašman. comprend, en outre. quelques ćcrits qui datent du XVe sičcle. Le Recueil 
de Tkon comprend, lui, des textes sur des sujets divers qui ont pris naissance a diffć- 
rentes €poques et en diffćrents lieux avant le dćbut du XVI sičcle. On y trouve de 
nombreux textes de grande valeur datant du moyen ge, dont des apocryphes, des mo- 
ralitćs, des I&gendes, des chants et deux miracles. Sans ces textes, le fonds de la littćra- 
ture croate du moyen Age serait nettement appauvri. 

Ces deux documents ont donnć lieu a des recherches scientifiques. De nombreux 
textes en ont ćtć meme plusieurs fois publićs. Actuellement, ces documents meritera- 
ient, tous deux, de paraitre dans une ćdition critique intćgrale. 


27 Neke rezultate na tom području dala su već istraživanja glagoljaškog pjevanja u zadar- 
skom kraju (J. Bezić, op. cit.). 

